OpenLLM-France/wikimedia huggingface dataset:
# Josetxo Arizkuren

José Javier "Josetxo" Arizkuren Ruiz, sasian Kantauri ezizenez ezagutua (Iruñea, 1958ko azaroaren 13a) nafar aktibista da. ETArekin harreman zuelakoan 1999an atxilotu eta espetxe zigorra jaso zuen. Espetxean kardiopatia iskemiko larria aurkitu zuten eta familiak Giza Eskubideen Europako Epaitegira jo du.

## Erreferentziak

* ↑ (Gaztelaniaz) «El ex jefe de ETA Kantauri, condenado a 82 años de cárcel» El País 2008-1-18.
* ↑ Iruretagoiena, Hodei. (2017-01-09). «Giza Eskubideen Estrasburgoko Epaitegian da sakabanaketaren aurkako lehen eskaera» Berria.
* Datuak: Q654931
# Josette Dacosta

Josette Dacosta Bray (Bordele, Okzitania, 1944) euskal herritar margolaria da. Madrilgo Arte Ederren Zirkuluan hasi zuen bere prestakuntza, eta Ingalaterran amaitu. Bere lanetan, Euskal Herriaren ikuspegi guztiz tradizionala eskaintzen du. Nafarroa Behereko herri eta parajeak agertzen ditu gehienbat, eta obra horietan, errealitatetik abstrakziorako bidea, perspektibaren, kolorearen eta argiaren interpretazio berezia eta pertsonala egiten du. Euskal Herrian ez ezik, Parisen eta Ingalaterran ere erakusketa ugari egin du, eta bere obrak Frantzia, Espainia, Ingalaterra eta Estatu Batuetako bilduma pribatu ugaritan aurki daitezke. 2001. urtean Donibane Garazin kokatzekoa zen bere estudioa eta erakustokia.

## Kanpo estekak

* Webgune ofiziala
* (Frantsesez) Josette Dacosta Art Aretoan

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260788
# Josettekia

Josettekia Leiodidae familiako kakalardo genero bat da, Gipuzkoako eta Nafarroako kobazuloetan bizi dena.
Generoa Candido Bolivar Pieltain bioespeleologoak deskribatu zuen 1921ean.

## Espezieak

Ondoko hauek aitortzen dira:
* Josettekia angelinae
* Josettekia mendizabali

## Erreferentziak

* 1 2 Roskov Y., Kunze T., Orrell T., Abucay L., Paglinawan L., Culham A., Bailly N., Kirk P., Bourgoin T., Baillargeon G., Decock W., De Wever A., Didžiulis V. (ed). (2019). Species 2000 & ITIS Catalogue of Life: 2019 Annual Checklist.. Species 2000: Naturalis, Leiden, the Netherlands. ISSN 2405-884X. TaxonID: 54910152.
* ↑ SALGADO COSTAS, José María. FRESNEDA GASPAR, Javier. 2023. Coleópteros, insectos con estuche. Pp:413-470. In: Sendra A (Coord.) 2023. Habitantes de la oscuridad: Fauna ibero-balear de las cuevas. Ed. Sociedad Entomológica Aragonesa.
* ↑ JEANNEL, René. BOLIVAR, Cándido. 1921. Coleópteros cavernícolas nuevos de las provincias vascas. Mem. R. Soc. Esp. Hist. Nat. 50:509-539.

## Kanpo estekak

* Datuak: Q50693958
# Josettekia angelinae

Josettekia angelinae Leiodidae familiako Josettekia generoko kakalardo espezie bat da. Xavier Bellesek eta P. Deliot bioespeleologoek deskribatu zuten 1983an, Nafarroa/Gipuzkoako kobazulo batean jasotako ale batetik.

## Erreferentziak

* ↑ Roskov Y., Kunze T., Orrell T., Abucay L., Paglinawan L., Culham A., Bailly N., Kirk P., Bourgoin T., Baillargeon G., Decock W., De Wever A., Didžiulis V. (ed). (2019). Species 2000 & ITIS Catalogue of Life: 2019 Annual Checklist.. Species 2000: Naturalis, Leiden, the Netherlands. ISSN 2405-884X. TaxonID: 53255589.
* ↑ Newton A.F. (2019). StaphBase: Staphyliniformia world catalog database (version Nov 2018). In: Species 2000 & ITIS Catalogue of Life, 2019 Annual Checklist (Roskov Y., Ower G., Orrell T., Nicolson D., Bailly N., Kirk P.M., Bourgoin T., DeWalt R.E., Decock W., Nieukerken E. van, Zarucchi J., Penev L., eds.). Digital resource at www.catalogueoflife.org/annual-checklist/2019. Species 2000: Naturalis, Leiden, the Netherlands. ISSN 2405-884X.
* ↑ Bellés, X. & P. Deliot. (1983) Nouveaux Bathysciinae (Coléoptères Catopidae) des Pyrénées françaises et espagnoles., Mémoires de Biospéologie, 10: 237-243.
* ↑ SALGADO COSTAS, José María. FRESNEDA GASPAR, Javier. 2023. Coleópteros, insectos con estuche. Pp:413-470. In: Sendra A (Coord.) 2023. Habitantes de la oscuridad: Fauna ibero-balear de las cuevas. Ed. Sociedad Entomológica Aragonesa.
# Joserra Fachado

Joserra Fachado (Pasai San Pedro, Gipuzkoa, 1960ko apirilaren 28a) aktorea eta pailazoa da. Hipo eta Tomax taldeko Tomax pailazoa izan zen.
Zurriola Antzerki Eskolaren sortzaileetako bat izan zen 2001ean. Montxo Imaz, Anartz Zuazua eta Santi Goñirekin, Mikel Sarriegi irakaslearen laguntzaz. 1994. urte inguru Gotzon Alemanek ekin zion bideari, eta haren ondotik Montxo Imazek, ordubeteko klaseak emanez eguerdietako tarteetan. Geroago Izaskun Lacalle, Maider Oiarzabal, Ohiana Maritorena eta Nerea Arriola ere izan dira eskolako irakasleak.
Urte guzti hauetan zehar, antzerki-eskola 2001ean hasi zenetik, urtero beti ibili dira 170-200 ikasle. Ziurra da 1000 ikasle baino gehiago direla euskarazko antzerki-eskola honetan trebakuntza minimo bat jaso dutenak.

## Sariak

* 2022: Donostiako Hiritar Merezimenduaren domina eman zion antzerki-eskolari antzerki-mundua bultzatu, antzerkiarekiko zaletasuna zabaldu eta euskarazko edukiak indartzen egindako lanagatik.

## Erreferentziak

* ↑ Guillan, OIer. (2009-09-27). «Oholtza gainean haziak» Argia (Noiz kontsultatua: 2022-01-15).
* ↑ «Antzerki Eskola. Zurriola Aldizkaria 2011 by Zurriola Ikastola - Issuu» issuu.com (Zurriola Ikastola): 7. (Noiz kontsultatua: 2022-01-14).
* ↑ Esnaola, Inazio. (2022-01-14). «"Ziur dominari lekutxoren bat topatuko diogula ikastolan"» Irutxuloko Hitza (Noiz kontsultatua: 2022-01-14).
* ↑ Guillan, OIer. (2009-09-27). «Oholtza gainean haziak» Argia (Noiz kontsultatua: 2022-01-15).
* ↑ Esnaola, Inazio. (2022-01-14). «"Ziur dominari lekutxoren bat topatuko diogula ikastolan"» Irutxuloko Hitza (Noiz kontsultatua: 2022-01-14).
* ↑ «Hiritar Merezimenduaren Dominak - Donostiako Danborrada» danborrada.donostiakultura.eus (Noiz kontsultatua: 2022-01-14).
* ↑ «Zorionak Antzerki Eskolari! | Zurriola Ikastola» zurriolaikastola.eus (Noiz kontsultatua: 2022-01-14).

## Ikus, gainera

* Zurriola Ikastola

## Kanpo estekak

* Datuak: Q20492525
# Josetxo Azkona

    Artikulu hau euskal idazleari buruzkoa da; beste esanahietarako, ikus «Azkona (argipena)».
Josetxo Azkona Garcia (Iruñea, Nafarroa, 1953ko maiatzaren 1a - ) euskal idazlea da. Iruñeko Korrok aldizkarian trebatutako idazlea da, Jon Alonso edo Mikel Taberna bezala.

## Lanak
### Narrazioa

* Patata soro bat (2004, Alberdania)

### Poesia

* Artius (1996, BBK - Euskaltzaindia)
* Koilara bete hitz (2001, Alberdania)
* Arbola naiz, eta zuhaitza (2010, Alberdania)
* Ez naiz Fujin izan (2011, Pamiela)
* Galdeak eta baleak (2014, Pamiela)

## Kanpo loturak

* Josetxo Azkona literaturaren zubitegian
* Euskal idazleen elkartea
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12260787
# Justo Arévalo

Justo Arévalo Escudero (Gares, 1819ko abuztuaren 9a - Alesbes, 1908ko azaroaren 9a) nafar aitoren seme eta politikaria izan zen.
María de los Ángeles Fernández de Navarrete ezkondu eta Rodeznoko konde ezkontide bilakatu zen. Zuzenbidea ikasi eta 1851n eta 1853an diputatu hautatu zuten Logroño ordezkatuz. Gero, 1863an Tutera ordezkatu zuen.

## Erreferentziak

* ↑ congreso.es
* Datuak: Q63759243
# Justo Garate

Justo Garate Arriola (Bergara, Gipuzkoa, 1900ko abuztuaren 5a - Mendoza, Argentina, 1994ko uztailaren 2a) sendagilea, euskal gaietan aditua eta gaztelaniazko idazlea izan zen. Goitizen ugari izan zuen: «Eneko», «Eneko Mitxelena», «Eneko Zilueta», «Elo», «Elorregi», edo «Txeru Arriola».
Madrilen eta La Platan (Argentina) egin zituen medikuntzako ikasketak. Euskaltzain urgazle izendatu zuten, euskal kulturaren alde egin zuen lan handiarengatik. Espainiako Gerra Zibilaren garaian Argentinara erbesteratu zen.
Revista Internacional de los Estudios Vascos, Eusko Jakintza, Munibe, Gernika, Príncipe de Viana aldizkarietan eta Boletín Americano de Estudios Vascos eta Euskalerriaren Adiskideak elkarteko argitalpenetan eman zituen argitara lan aipagarrienak.
Doctor honoris causa izendatu zuen Euskal Herriko Unibertsitateak 1982. urtean. Mendozan (Argentina) bizi izan zen.

## Lan nagusiak

* Guillermo de Humboldt. Estudio de sus trabajos sobre Vasconia (1933)
* Ensayos euskarianos (1935)
* La época de Pablo de Astarloa y Juan Antonio Moguel (1936)
* El viaje español de Guillermo de Humboldt (1799-1800) (1946)
* Viajeros extranjeros en Vasconia (1942)
* Cultura biológica y arte de traducir (1943)
* El carlismo de los vascos (1980)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Bibliografia

* Sarrionandia, Begoña: Justo Garate eta Arriola Doktorearen biografia. - Egan, 2001-1/2, 5-7.
* Ascunce Arrieta, José Ángel (2000): Justo Gárate Arriola. Manuel Lekuona saria. Donostia: Eusko Ikaskuntza. ISBN: 84-8419-961-4
* Gallastegi Altube, Victoriano; Goiriena de Gandarias y Gandarias, Juan José eta Ibarretxe Markuartu, Juan José (2000): Justo Garate. Lankidetzan, 5, Donostia: Eusko Ikaskuntza. ISBN: 84-89516-94-4

## Ikus, gainera

* Debagoiendar ospetsuen zerrenda

## Kanpo estekak

* Justo Garateren ibilbidea.
* «Justo Garate», Literaturaren Zubitegia.
* Datuak: Q11929503
* Multimedia: Justo Gárate / Q11929503
# Justo José de Urquiza

Justo José de Urquiza (Talar de Arroyo Largo, Río de la Platako erregeordetza, 1801eko urriaren 18a - San Jose jauregia, Caseros, Entre Ríos, 1870eko apirilaren 11) argentinar militar eta politikaria izan zen. Hainbat aldiz Entre Ríos probintziako gobernadore izan zen, Alderdi Federaleko buruzagia eta Argentinako Konfederazioko presidentea 1854 eta 1860 artean.
1852an Ejército Grande zuzendu zuen eta horrekin Juan Manuel de Rosas garaitu zuen Caserosko guduan, eta 17 urteko gobernua amaitu zuen. Hurrengo urtean, Argentinako lehen konstituzio nazionala, 1853ko konstituzioa, onartu zuen Kongresu Konstituziogilea deitu zuen. 1854an Argentinako Konfederazioko lehen presidente hautatu zuten, sei urtez bete zuen kargua, eta horrela Argentinako lehen presidente konstituzionala ere izatera iritsi zen, nahiz eta herrialdeak ez zuen Buenos Aires probintzia barne hartzen, zeinak banantzea erabaki zuen.

## Familia jatorria eta hasierako urteak
### Familia eta politikako hastapenak

Aita, Joseph Narciso de Urquiza y Álzaga, euskal jatorriko kolonoa izan zen, María Cándida Ramón-García y Monzón kaparearekin ezkondu zen, portugaldar- hispaniar- argentinar jatorrikoa zena, Inés Nunes Cabral de Melo eta bere senarra Gil González de Moura portugaldarren ondorengoa izanik.
Bi gurasoak Buenos Aires udalerrian kokatu ziren, egungo Entre Ríos probintzian, landa-jarduera eta zerbitzu publikora dedikatuz. Maiatzeko Iraultzaren ostean, 1810ean, Ekialdeko Bandara emigratu zuten, Espainiako Erresumari leial jarraitzeko.
1812an itzuli ziren, eta bost urte geroago Justo José Buenos Aireseko San Carlos eskolara bidali zuten.
1819an Arroyo de La China herri oparoan kokatu zen, egungo Concepción del Uruguay, landa- eta merkataritza-jarduerara dedikatuz, eta horretarako gaitasun handia erakutsi zuen. Anaia nagusia, Cipriano de Urquiza, Francisco Ramírez Entre Ríosko lehen buruzagi handiaren idazkaria eta gero ministroa izan zen.
1820an bere lehen alaba izan zuen ezkontzaz kanpo; Geroago askoz ere seme-alaba ez-legitimo gehiago izango zituen. Bere presidentetza garaian onartutako lege batek haietako hainbat legeztatu zituen. 41. zb. Lege Federalak 23 haur legez onartu zizkioeten, non 11 seme-alaba zilegiak ezkontzaz kanpokoen parean jarri zituen (bizitza osoan 105 eta 114 seme-alaba artean izan zituela adierazten duten bertsioak daude).
1820ko hamarkadan, jada berari laguntzeko dirutza zuelarik, politikari buruzko interesa piztu zitzaion Entre Ríoseko historiako garai bereziki nahasi batean. Barnealdeko gazte asko bezala, bere alderdia Federala zen.
1826an Concepción del Uruguay-ko bizilagunek hautatu zuten probintziako kongresuan diputatu gisa ordezkatzeko. 1826ko Argentinako Konstituzioaren aurkako oposizioa zuzendu zuen, bere probintziak baztertu zuena.

## Erreferentziak

* ↑ Urquiza, libertador y fundador. pp. 27. Volumen 11 de Argentinos. Autor: Alberto J. Masramón. Editor: Plus Ultra, 1985
* ↑ Diario La Calle, Concepción del Uruguay

## Kanpo estekak

* Datuak: Q336247
* Multimedia: Justo José de Urquiza / Q336247
# Justo Pastor

Justo Pastor Rupérez (Bilbo, 1906ko abuztuaren 14a- ib., 1986ko urriaren 23a) bizkaitar ingeniari eta unibertsitateko irakaslea izan zen. Fluidoen mekanikan aditua, Ingeniaritza Eskolako katedraduna izan zen eta baita Bilboko Unibertsitatearen hirugarren errektorea ere.
# Justo Arosemena Quesada

Justo Arosemena Quesada (Panama, Granada Berriko Erregeorderria, 1817ko abuztuaren 9a - Colón, Kolonbia, 1896ko otsailaren 23a ) Kolonbiako jurista, estatu-politikaria, idazlea, politikaria, irakaslea, hizlaria, ekonomialaria, kodetzailea, erreformista, historialaria eta diplomazialaria izan zen. Autore batzuek esaten dute Arosemena "XIX. mendeko panamar garrantzitsuena" dela. Panamako autonomia politikoaren alde borrokatzen eman zuen bizitza, eta horretarako "panamarren artean ospetsuena eta panamako nazionalitatearen aitatzat" hartzen da.
Arosemenak guztiz ezagutzen zuen Panamako istmoaren posizio estrategikoa. XIX. mendearen erdialdean, Amerikarekiko expansionismo estatubatuarra nabaria zen; eta bestetik Erdialdeko Amerikan eragin ingeles oldarkorra. Panorama horri erantzunez, antolakuntza politikoaren eredu bat asmatu zuen, eta proposatu zuen Panama erabat independentea, burujabea eta hansarra izan zedin Britainia Handiaren, Frantziaren, Ameriketako Estatu Batuen eta Sardiniaren babespean, estatuak bermatzaile zirela esan zuen itun baten bidez, istmoaren bidez munduko nazio guztien merkataritza askearena. Ideia hori 1857an Granada Berriko Kongresuan aurkeztu zuen lege-proiektu batean planteatu zen, ez zuen aurrera egin eta gogor kritikatu zuten hura proposatzea.

## Erreferentziak

* ↑ Biografía de Justo Arosemena - Autoridad del Canal de Panamá
* ↑ Biografía de Justo Arosemena. .
* ↑ Justo Arosemena: un panameño ilustre y continental, Celestino Andrés Araúz. Pág. 249 y 250. .

## Kanpo estekak

* Justo Arosemenaren biografia - Panamako Kanaleko Agintaritza
* Panamako Literatura - Justo Arosemena
* Justo Arosemenaren biografia 2020ko abenduaren 8an artxibatua
* Justo Arosemena - Biografia eta Bizitzak
* Biography in Appletons' Cyclopædia of American Biography, James Grant Wilson, John Fiske eta Stanley L. Klosek zuzendua. Sei liburuki, New York: D. Appleton and Company, 1887-1889
* - Justo Arosemena Justo Arosemena doktorearen jaiotzaren (1817-2017) 200. urteurrena ospatzeko Panamako Gobernuaren webgunea.
* Datuak: Q6318463
* Multimedia: Justo Arosemena Quesada / Q6318463
# Justo Egozkue

Justo Egozkue Cía (Iruñea, 1833ko martxoaren 28a- Madril, 1900eko martxoaren 24a) nafar geologo eta ingeniaria izan zen. Madrilen ikasi ondoren, Almadénen, Kordoban eta Málagan lan egin zuen. 1868an Tratado de paleontología argitaratu zuen.
# Justo Etxeguren

Justo Antonino Etxeguren Aldama (Amurrio, 1884ko maiatzaren 10a - Asturias, 1937ko abuztuaren 16a) arabar apaiza izan zen, Oviedoko apezpikua izandakoa.

## Biografia

Apaiztegietan ikasi ondoren, 1907ko uztailaren 14an apaiz ordenatua izan zen.
1935ean Pio XI.ak apezpiku izendatu zuen eta Tedeschini kardinalak sagaratu zuen. Kotxe istripu batean hil zen.

## Kanpo estekak

* (Ingelesez) www.catholic-hierarchy.org
* Datuak: Q5957026
# Justo Mokoroa

Justo Maria Mokoroa Muxika, «Ibar» ezizenez, (Tolosa, Gipuzkoa, 1901eko maiatzaren 28a - Bilbo, Bizkaia, 1990eko azaroaren 7a) apaiza eta euskal idazlea izan zen.

## Bizitza

Baleriano Mokoroaren semea izan zen. Eskolapioetako erlijiosoa izan zen. Euskal-Esnalea, Zeruko Argia eta La Voz de Navarra aldizkarietan hasi zen idazten. 1935ean Genio y lengua. Euskal izkuntza eta izaera, hizkuntza senari buruzko saiakera eman zuen argitara. Espainiako Gerra Zibilaren ondoren, Aire-sur-l'Adourera eta, gero, Txilera joan behar izan zuen. Mokoroak euskal literaturaren antologia bat, Gure baratzeko loreak izenekoa, argitaratu zuen Txilen egiten zen Euzkadi aldizkarian. 1955ean Euskal Herrira itzuli zen, eta Bilboko Eskolapioen Ikastetxeko erretore izan zen hiru urtez. 1925ean Arturo Campionen El último tamborilero de Erraondo (Erraondo´ko azken danbolinteroa) euskaratu zuen. Arantzazuko Biltzarraren ondoren, euskara batuaren auzia agertu zenean, gogor agertu zen batasunaren kontra. De vida o muerte. Operación salvamento (1956) eta Lengua vasca de hoy y de mañana (1971) liburuetan agertu zituen bere arrazoibideak. Baina, hala ere, Justo Mokoroaren lan garrantzitsuena hil aurreko urtean argitaratu zen: Repertorio de locuciones del habla popular vasca: Ortik eta emendik (1990) izeneko esamoldeen bilduma erraldoia (bi liburukitan).

## Lanak
### Saiakera

* Genio y lengua. Euskal izkuntza eta izaera (1935)
* Batasunari buruz agurka eta beste batzuk aurka (1968)

### Itzulpena

* Erraondo'ko Danbolinteroa; Arturo Kanpion (1958, Ellacuria)

### Hiztegia

* Ortik eta emendik (1990, Labayru - Etor)

## Kanpo loturak

* Ortik eta Emendik, hiztegi bilagarri gisa.
* Justo Mokoroa, Literaturaren Zubitegian.
* (Gaztelaniaz) «Justo María Mocoroa Mujica», Auñamendi Eusko Entziklopedia.
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12261169
# Korzhenevskaya gailurra

Korzhenevskaya gailurra, Pamir mendikateko hirugarrebn mendirik garaiena da, Tajikistanen. 7.105 metroko garaiera du.
Evgenia Korzhenevskayaren omenezko izena darama, hain zuzen ere, 1910eko abuztuan mendia topatu zuen Nikolai Korzhenevskiy errusiar geologoaren emaztea zena.
1953an B. Ugarov, A. Dimitriev, A. Goziev, A. Kovyrkov, L. Krasavin, E. Ryspajev, R. Sielidzanov eta P. Skorobogatov zortzi sobietar mendizaleek lehenbizikoz igo zuten.
Xabier Ormazabalek, bestela, ohiko bidetik eta bakarrik igo zuen 2004ko abuztuaren 5ean. Bosgarrena eta azkena zen SESB ohiko bost tontorren artean, eta hari esker Elur-lehoinabar saria lortu zuen.

## Kanpo estekak

* (Ingelesez)Korgenewskaya "Peakware" webgunean.
* Datuak: Q545239
* Multimedia: Peak Korzhenevskaya / Q545239
# Korzeska

Korzeska moharradun partesana indartsuaren aldaera bat da, bere "belarriak" (marrazak edo kakoak, alboetan dituenak, hiruhortz forman, angelu bat eratzen dutelarik eta marka handiagokoak direnak. Hitza frantsesezko "corcesque" hitzetik dator.
Frantsesez eta ingelesez, partesanagandik bereizten dira, hiruhortz erako marrazengatik, kakoak izanez gero, ranseur deritzenak, eta hiruhortzeko moharrako lantzak baldin badira, partesanaren familian sartzen dira.

## Jatorria eta historia

Korzeska, "ofizial" bezala izendaturiko "beste" arma bat da, hau da, ez zela gerrarako garatua, ezta bertan erabilia izan ere. Bere jatorrian, arma hau, Frantziako zitori hori lorea irudikatzen saiatu zen, aristokraziaren tropen eta guardien arma izateagatik. Batipat, XVI. mendean erabili zen.
Hiruhortzaren ordez, bere marraza edo kakoak lurrera begira baldin baditu, orduan ronkona deitzen zaio.

## Kanpo estekak

* Datuak: Q513651
* Multimedia: Corseques / Q513651
# Korçë

Korçë (albanieraz: Korça; grezieraz: Κορυτσά; italieraz: Coriza; mazedonieraz: Горица, Gorica; turkieraz: Görice) Albaniako hiria da, Izen bereko konderriko hiriburua dena.
Ohrid aintzira multzoaren hegoaldean dago. Nekazaritza (garia, azukre kanabera) eta industria (ehungintza, tabakogintza) dira ekonomia jarduera nagusiak.

## Historia

Lehen Mundu Gerran osatu zen Korçëko barrutia, Frantziako gudarostearen mendeko errepublika txiki batean. Greziaren mende egon zen 1919. urtetik 1920. urtean albaniarren esku geratu zen arte.

## Klima

Datu klimatikoak (Korçë) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 4 | 7 | 8 | 14 | 19 | 24 | 28 | 29 | 22 | 17 | 10 | 6 | 15.7 |
| Batez besteko tenperatura minimoa (°C) | -3 | -2 | -1 | 4 | 9 | 12 | 14 | 15 | 11 | 7 | 3 | -1 | 5.7 |
| Pilatutako prezipitazioa (mm) | 58 | 89 | 51 | 53 | 99 | 25 | 18 | 10 | 51 | 81 | 132 | 53 | 721.4 |
| Iturria: Weatherbase ||||||||||||||

## Herri eta hiri senidetuak

* Ioannina, Grezia
* Tesalonika, Grezia
* Cluj-Napoca, Errumania
* Mitrovica, Kosovo
* Verona, Italia
* Los Alcázares, Espainia
* Shepparton, Australia

## Erreferentziak

* ↑ Lur entziklopedietatik hartua.
* ↑ Lur entziklopedietatik hartua.
* ↑ Weatherbase. (2011). Historical Weather for Korçë, Albania. .
* ↑ Ioanninako Udala. Twinning Cities. .
* ↑ City of Thessaloniki. Twinning Cities. .
* 1 2 3 Twin cities. .

## Kanpo estekak

* Datuak: Q116341
* Multimedia: Korçë / Q116341
# Korçë konderria

Korçë konderria (albanieraz: Qarku i Korçës) Albaniako konderrietako bat da.
Konderriaren hiriburua Korçë da.

## Banaketa administratiboa

2000. urtera arte, Korçë konderria lau barrutitan banaturik zegoen: Devoll, Kolonjë, Korçë eta Pogradec. 2015etik aurrera sei udalerri ditu barnean: Devoll, Kolonjë, Korçë, Maliq, Pogradec eta Pustec. 2015 baino lehen, 37 udalerritan banatuta zegoen:
* Barmash
* Bilisht
* Buçimas
* Çërravë
* Çlirim
* Dardhas
* Drenovë
* Ersekë
* Gorë
* Hoçisht
* Korçë
* Lekas
* Leskovik
* Libonik
* Maliq
* Miras
* Moglicë
* Mollaj
* Mollas
* Novoselë
* Pirg
* Pogradec
* Pojan
* Progër
* Proptisht
* Pustec
* Qendër Bilisht
* Qendër Bulgarec
* Qendër Ersekë
* Qendër Leskovik
* Trebinjë
* Udenisht
* Velçan
* Vithkuq
* Voskop
* Voskopojë
* Vreshtas

## Kanpo estekak

* Datuak: Q193464
* Multimedia: Korçë County / Q193464
# Korytné

Korytné Eslovakiako udalerri bat da, Levočako barrutian kokatuta. 4,38 km²ko azalera du eta 90 biztanle 2017ko datuen arabera.

## Historia

Idatzizko lehen aipamena 1297. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q607042
* Multimedia: Korytné (Spiš) / Q607042
# Korytárky

Korytárky Eslovakiako udalerri bat da, Detvako barrutian kokatuta. 9,04 km²ko azalera du eta 960 biztanle 2017ko datuen arabera.

## Historia

Idatzizko lehen aipamena 1661. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1045559
* Multimedia: Korytárky / Q1045559
# Korzenna udalerria

Korzenna Poloniako Polonia Txikiko voivoderriko landa-udalerri bat da, Nowy Sącz barrutian kokatuta. 106,95 km²ko azalera du eta 2017ko datuen arabera 14331 biztanle zituen.

## Kanpo estekak

* Udalaren webgunea
* Datuak: Q1848080
* Multimedia: Gmina Korzenna / Q1848080
ieaPolonia Txikiko voivoderriko udalerriak :
# Korzhinskita

Korzhinskita borato motako minerala da.

## Ezaugarriak

Korzhinskita borato mineralaren formula kimikoa hau da: ${\ce {Ca(B2O4) * H2O}}$. ]]ren arabera sortzen ditu kristalak.

## Erreferentziak

* 1 2 (Ingelesez) «Korzhinskite: Mineral information, data and localities.» www.mindat.org (Noiz kontsultatua: 12-05-2019).
# Katrín Jakobsdóttir

    Hau islandiar izen bat da: azken izena ez da abizena, patronimikoa baizik. Pertsona hau deitzeko bataio-izena erabiltzen dute.
Katrín Jakobsdóttir (ˈkʰaːtʰrin ˈjaːkʰɔpstouhtɪr ahoskatua, Reykjavik, Islandia, 1976ko otsailaren 1a) islandiar politikaria da. 2017eko azaroaren 30etik 2024ko apirilaren 9ra Islandiako lehen ministroa izan zen. Aurretik, 2009ko otsailaren 2tik 2013ko maiatzaren 23ra herrialdeko Hezkuntza, Zientzia eta Kultura ministroa izan zen. 2024ko apirilean lehen ministro kargua utzi zuen ekaineko presidentegai izateko.
Jakobsdóttir Islandierazko Filologian lizentziatu zen Islandiako Unibertsitatean 1999an. 2004tik Islandiar Literaturan masterduna da unibertsitate beretik, Arnaldur Indriðason islandiar krimen-idazleari buruzko master-tesia defendatu eta gero.
* Datuak: Q467464
* Multimedia: Katrín Jakobsdóttir / Q467464